Catalan Films & TV, el programa d'internacionalització de l'audiovisual català de l'ICEC, hi serà present en una estand virtual
El Festival de Cannes cancel·lat a causa de la pandèmia mundial, ha apostat per reconvertir el Marché du Film, la fira de cinema paral·lela al certamen i cita anual ineludible per al sector cinematogràfic, en un esdeveniment en línia.
El Marché du Film online que es celebrarà del 23 al 26 de juny, neix amb l'objectiu de donar suport a la indústria cinematogràfica i tractarà d'apropar-se a l'experiència viscuda a Cannes, oferint alternatives innovadores per facilitar i simplificar el networking entre els professionals.
El mercat disposarà de diferents serveis com estands virtuals en línia d'institucions i empreses, screenings en línia per a professionals, conferències i col·loquis en línia i servei de gestió de reunions one to one entre els acreditats.
Catalan Films & TV que cada any està present al Marché du Film amb un estand, enguany hi participara també amb un pavelló virtual que servirà per visibilitzar la indústria audiovisual catalana que també comptarà amb la presència de la Catalunya Fim Commision i Europa Creativa Media Catalunya.
A banda, també estaran representades les més de 50 empreses catalanes acreditades, i servirà de plataforma per anunciar noves iniciatives professionals estratègiques per al sector i promocionar les properes produccions catalanes en postproducció i en desenvolupament.
Catalan Films & TV organitza dues activitats en el marc del mercat en línia.
Per una banda, l' Upcoming Catalan Films, un screening de mercat adreçat a la indústria internacional i que consisteix en la presentació d'aquells films de producció catalana amb agent de vendes que es troben en fase de postproducció.
Es projectaran els seus trailers precedits d'una presentació per part del director de la pel·lícula.
Per una altra banda, el dijous 25 de juny a les 12h, s'ha organitzat la sessió en línia Presenting Catalonia's Minoritary Coproduction Fund una taula rodona moderada per John Hopewell, corresponsal de Variety, on el director de l'ICEC, Miquel Curanta presentarà la nova línia de subvenció per a coproduccions internacionals minoritàries que té com objectiu afavorir el posicionament internacional de les productores i professionals de l'audiovisual català.
A més, participaran al col·loqui dos productors amb experiència en la coproducció internacional.
Finalment, dues produccions catalanes han rebut el segell del Festival de Cannes.
El llargmetratge d'animació Josep, opera prima del director i dibuixant Aurel, una coproducció entre la productora catalana Inmagic TV i la francesa Les Films d'Ici Méditerranée, un dels 56 llargmetratges que formaven part de l'edició d'enguany cancel·lada.
El film, que compta amb les veus de Sergi López i Sílvia Pérez Cruz, es centra en la figura del dibuixant català i combatent antifranquista Josep Bartolí, exiliat a França durant la dictadura franquista, i el seu pas pels camps de concentració del Sud del país.
Per la seva banda, la secció paral·lela Semaine de la Critique, dedicada a primeres obres, ha fet públic també el llistat de 5 llargmetratges i 10 curtmetratges seleccionats a la seva 59 edició, als quals donarà suport actiu en els propers mesos.
Forastera, dirigit per Lucía Aleñar (Distinto Films, La perifèrica produccions) és un dels curts seleccionats i, en conseqüència, rebrà el segell Semaine de la Critique 2020.
A més, es projectarà a la Cinémathèque francesa (17-18 d'octubre), a la Czech Cinematheque (21 de novembre) i a Nova York, en col·laboració amb Kinescope (al primer trimestre 2021), i estarà disponible a la plataforma professional Festival Scope Pro, del 19 al 25 d'octubre.
Veure la notícia realitzada per Pere Gaviria a TV3.
A més Catalan Films també ha estat present en línia al Conecta Fiction (15 al 18 de juny), MIFA (15 al 19 de juny), al Sunny Side of the Doc (22-23 de juny) per seguir promovent la internacionalització de les empreses audiovisuals catalanes i establir lligams locals, nacionals i internacionals per promoure la presència de productes i empreses catalanes als festivals i mercats.